Nature | LAPA Uitgewers
Loop saam met Nan Steyn deur haar roostuin
by LAPA Uitgewers on Nov 5th, 2015 Tweet
Dit is nie nodig om vir Nan Steyn te vra wat die nommer is van die huis waar sy en haar man, Piet, bly nie. Jy kan maar net in hulle straat afstap – die roosskouspel kondig sigself aan.
Nan en Piet het ons genooi om saam met hulle die tuin en die heerlike koel stoep te beleef.
Nan is passievol oor rose. As gevolg van haar passie vir, en kennis van, rose word sy gereeld deur tuinbouverenigings en individue genader vir raad.
So het haar boek ontstaan. LAPA Uitgewers het besef dat daar min mense is wat so veel weet en so maklik hulle kennis deel as juis Nan.
Haar boek, Rose – die Suid-Afrikaanse groeigids vir al vier seisoene, is meer as ’n gids om rose te kweek. Dit kyk na alle aspekte van hoe ’n roos groei. Elke afdeling van roosverbouing word volledig bespreek, met maklike, praktiese raad en wenke.
Die boek is opsetlik toeganklik en gemaklik – soos Nan ook is.
Die gids is ook in Engels beskikbaar as Roses – the seasonal guide to growing roses in South Africa, ook deur LAPA Uitgewers uitgegee.
Nan Steyn is ’n lid van die Wes-Kaapse Roosvereniging en daarmee ook ’n lid van die Suid-Afrikaanse Roosvereniging (ROSA). Sy was in die verlede ook ’n lid van die American Rose Society (ARS).
Die fotoalbum getuig van Nan se bekwame hand. Blaai deur dit vir pragfoto’s van ‘n spogtuin:
Loer na die album op Flickr
Fotoblad: Swellendam verwelkom die rooskoningin
Teks en foto’s deur Izak de Vries
Gedurende die laaste paar jaar was sy betrokke by die aanplant, algemene versorging, voeding en snoei van ’n gastehuis se plukrose in Swellendam, haar tuisdorp. As gevolg van haar passie vir en kennis oor rose word sy gereeld deur tuinbouverenigings en individue genader vir raad oor rose. Boekbesonderhede
Storiewerf het ses wonderlike kinderboeke wat hulle graag aan gelukkige jong lesers wil weggee. Op die spel is Prinses Nina en die seeponie deur Sarah KilBride; Die beste Suid-Afrikaanse spookstories deur Wendy Maartens; Hoezit 1: Die wonderwêreld van soogdiere en Hoezit 3: Die wonderwêreld van reptiele en amfibieë deur Jaco Jacobs en Fanie Viljoen; Wouter en die eienaardige eilandavontuur deur Philip Reeve en Sarah McIntyre; en In die kollig: Speeltekste vir dramaleerders deur Lizz Meiring.
Prettige aktiwiteite, feite en resepte uit Hoezit 3: Die wonderwêreld van reptiele en amfibieë
by LAPA Uitgewers on Apr 23rd, 2015 Tweet
Die interaktiewe webtuiste vir die jongspan, Hoezit, is die kreatiewe projek van die bekroonde kinder- en jeugboekskrywers, Jaco Jacobs en Fanie Viljoen.
Jacobs en Viljoen beskryf hul webblad as ‘n “gatskop webwerf propvol interessante goeters vir nuuskieriges, verveeldes en avontuurlustiges” vir seuns en meisies tussen agt en dertien jaar.
Hoezit 3: Die wonderwêreld van reptiele en amfibieë het onlangs by LAPA Uitgewers verskyn en die skryfspan het ‘n paar uittreksels en ‘n resep uit die boek op hul webwerf gedeel. Oorweeg jy dit om ‘n reptiel aan te skaf? Lees die uittreksel om uit te vind waarom ‘n glibberige, skubberige troeteldier dalk nie so ‘n slegte idee is nie:
Lees verder: Hoezit
Het jy geweet daar is 10 000 verskillende reptielspesies in die wêreld? Of dat die gouepadda laas in 1989 in Costa Rica gesien was? Vir meer interessante feite oor reptiele en amfibieë, loer na die uittreksel: Lees verder: Hoezit
Wat is vir aandete? Dalk ‘n appelpadda of ‘n komkommer-krokodil? Probeer die heerlike (grillerige) resepte wat jy in ‘n japtrap van vrugte kan maak:
Só het Jaco Jacobs onlangs op Wêreldwyd geskryf oor waarom dit so belangrik is dat kinders van vroeg af rympies moet leer. “Afrikaans het ’n ryk tradisie van kinderverse,” skryf Jacobs en beveel Wendy Maartens se nuutste boek, Siembamba: Immergroen rympies vir kinders, aan vir jong lesers en liefhebbers van kinderversies en rympies.
1. Kinders wat vroeg vertroud gemaak word met rym, leer makliker lees. Bookstart.org.uk verduidelik dat kinders vroeg reeds kan leer “kat” rym met “mat”, en dat hierdie basiese kennis later lees en spelling aansienlik vergemaklik. ’n Britse studie het bevind kinders wat teen vier jaar oud reeds agt rympies of meer uit die kop ken, is geneig om uit te blink in spelling en lees teen die tyd dat hulle in graad drie kom.
Nuut deur Jaco Jacobs en Fanie Viljoen – Hoezit 3: Die wonderwêreld van reptiele en amfibieë
by LAPA Uitgewers on Mar 5th, 2015 Tweet
Jaco Jacobs en Fanie Viljoen se nuutste aktiwiteitsboek vir jong diereliefhebbers, Hoezit 3: Die wonderwêreld van reptiele en amfibieë, is nou by LAPA beskikbaar: